sagorsarker/bangla-wikipedia huggingface dataset:
ঘূর্ণনবীক্ষক

ঘূর্ণনবীক্ষক বা জাইরোস্কোপ () হচ্ছে একটি বিশেষ ধরনের যন্ত্র। যন্ত্রটি ঝোঁক ও কৌণিক গতিবেগ মাপার জন্য ব্যবহার করা হয়।
জাইরোস্কোপের ব্যবহার প্রাচীন রোম, গ্রীস ও চীন সভ্যতায় দেখা যায়। যদিও এগুলোকে সেখানে যন্ত্র হিসেবে বিবেচনা করা হত না।
জাইরোস্কোপের মত যন্ত্র প্রথম তৈরি করেন জন সার্সন। যন্ত্রটি ’সারসনের স্পেকুলাম' নামে পরিচিত। এটি ১৭৪৩ সালে আবিষ্কার হয়। যন্ত্রটি ঘন কুয়াশার মাঝে দিগন্তের দিক নির্দেশ খুঁজে পেতে ব্যবহার হত।
বর্তমানে জাইরোস্কোপ যেমনটা দেখতে হয় ঠিক তার কাছাকাছি দেখতে একটি যন্ত্র তৈরী করেন জার্মান গণিতবিদ ও জ্যোতির্বিজ্ঞানী জোহান বোহনেনবার্গার, ১৮১৭ সালে। যন্ত্রটিকে তিনি আখ্যা দেন 'মেশিন' বলে।
১৮৩২ সালে ওয়াল্টার আর. জনসন নামক একজন আমেরিকান ঘূর্ণায়মান চাকতির উপর ভিত্তি করে একই ধরনের আরেকটি যন্ত্র তৈরি করেন।
পরে ১৮৫২ সালে ফরাসি ভৌতবিদ লিও ফকাল্ট আজকের আধুনিক জাইরোস্কোপ আবিষ্কার করেন। তিনিই যন্ত্রটির নাম জাইরোস্কোপ রাখেন।
কনসুমার ইলেক্ট্রনিকস এ জাইরোস্কোপ ব্যবহার হয়। কম্পাস, বিমান, নির্দদেশক যন্ত্র ইত্যাদি জায়গায় জাইরোস্কোপ ব্যবহার হওয়ার পাশাপাশি কনসুমার ইলেক্ট্রনিকসএ ব্যবহার হচ্ছে। কনসুমার ইলেকট্রনিকস এ জাইরোস্কোপ এর ব্যবহার জনপ্রিয় করেন স্টিভ জবস
এপল আইফোন এর মাধ্যমে।
বরতমানে অনেক ত্বরণমিটারে এই জাইরোস্কোপ ব্যবহার হয় যাতে করে মোশন সেন্স প্রযুক্তির মাধ্যমে উন্নত মানের দিক নির্দেশ ব্যবস্থা তৈরি করা সম্ভব হয়েছে।বেশ কিছু আধুনিক স্মার্টফোন এ এই জাইরোস্কোপ প্রযুক্তি ব্যবহার হয় যেমন-
অনেক গেমিং কনসোলেে জাইরোস্কপ ব্যবহার হয় যেমন নিনটেনডো বা প্লেস্টেশন। 
অনেক জাহাজে দিক নির্ণায়ক হিসেবে জাইরোস্কোপ ব্যবহার হয়।
আধুনিক স্মার্টফোনেেের অনেক ফিচার জাইরোস্কোপ সেন্সর ছাড়া কাজ করে না।
সংবাদপত্রের আকার

বিভিন্ন দেশে বিভিন্ন আকারের সংবাদপত্রের আকার যথেষ্ট পরিমাণে পরিবর্তিত হয়। সংবাদপত্রের আকার কাগজের পৃষ্ঠার আকারকে বোঝায়; এর মধ্যে মুদ্রিত অঞ্চল সংবাদপত্রের উপর নির্ভর করে উল্লেখযোগ্যভাবে পরিবর্তিত হতে পারে।
কিছু দেশে, নির্দিষ্ট আকার বিশেষ ধরনের পত্রিকার সাথে সংযুক্ত রয়েছে; উদাহরণস্বরূপ, যুক্তরাজ্যে সংবাদপত্রের মানের উল্লেখ হিসাবে "ট্যাবলয়েড" এবং "ব্রডশিট" এর মধ্যে একটি পার্থক্য রয়েছে, যা ট্যাবলয়েড আকারটি ব্যবহার করে জনপ্রিয় সংবাদপত্রগুলি; এখান থেকেই এসেছে " ট্যাবলয়েড সাংবাদিকতা "।
ম্যানফ্রেড ওয়েরফেল রিসার্চ ডিরেক্টর এবং আইএফআরএ-র ভাইস প্রেসিডেন্ট বার্লিনার আকারের দিকে ঝোঁকের পূর্বাভাস দিয়েছেন। 
সাম্প্রতিক প্রবণতায়, অনেক সংবাদপত্র "ওয়েব কাট ডাউন" নামে পরিচিত কাট চলছে, যেখানে প্রকাশনাটি সংকীর্ণ (কম ব্যয়বহুল) কাগজের রোল ব্যবহার করে মুদ্রণের জন্য পুনরায় নকশা করে। চরম উদাহরণ হচ্ছে, কিছু ব্রডশিট সংবাদপত্র প্রচলিত ট্যাবলয়েডগুলির মতো প্রায় সংকীর্ণ। গড় রোল , ব্যাসের নিউজপ্রিন্টটি দীর্ঘ।
ইসমত আহমেদ চৌধুরী

ইসমত আহমেদ চৌধুরী বাংলাদেশের হবিগঞ্জ জেলার রাজনীতিবিদ, মুক্তিযুদ্ধের সংগঠক ও হবিগঞ্জ-১ (নবীগঞ্জ-বাহুবল) আসনের সাবেক সংসদ সদস্য।
ইসমত আহমেদ চৌধুরী হবিগঞ্জ জেলার নবীগঞ্জ থানার ইনাতগঞ্জ ইউনিয়নের অন্তর্ভুক্ত মোস্তফাপুর গ্রামে জন্মগ্রহণ করেন।
ইসমত আহমেদ চৌধুরী হবিগঞ্জ জেলার মুক্তিযুদ্ধের সংগঠক ছিলেন। তিনি ১৯৮৬ সালের তৃতীয় জাতীয় সংসদ নির্বাচনে সম্মিলিত বিরোধী দলের হয়ে বাংলাদেশ আওয়ামী লীগের প্রার্থী হিসেবে হবিগঞ্জ-১ (নবীগঞ্জ-বাহুবল) আসন থেকে সংসদ সদস্য নির্বাচিত হয়েছিলেন। এর পর প্রাবাসে চলে যান তিনি।
আব্দুল মোছাব্বির

এডভোকেট আব্দুল মোছাব্বির (-২৮ নভেম্বর ২০১৮) বাংলাদেশের হবিগঞ্জ জেলার রাজনীতিবিদ, আইনজীবী ও হবিগঞ্জ-১ (নবীগঞ্জ-বাহুবল) আসনের সাবেক সংসদ সদস্য।
আব্দুল মোছাব্বির ১৯৩৮ সালে হবিগঞ্জ জেলার নবীগঞ্জ উপজেলার কালিয়ার ভাঙ্গা ইউনিয়নের শ্রীমতপুর গ্রামে জন্মগ্রহণ করেন। তার একমাত্র ছেলে সুলতান মাহমুদ, আইনজীবী। ১ মেয়ে যুক্তরাজ্য প্রবাসী এবং ৪ মেয়ে যুক্তরাষ্ট্র প্রবাসী।
আব্দুল মোছাব্বির একজন আইনজীবী যিনি হবিগঞ্জ জেলা আওয়ামী আইনজীবী পরিষদের সভাপতি, হবিগঞ্জ জেলা বারের সভাপতি এবং জেলা বারের সাধারণ সম্পাদক ছিলেন। তিনি ১৯৮৮ সালের চতুর্থ জাতীয় সংসদ নির্বাচনে জাতীয় সমাজতান্ত্রিক দলের (জাসদ) প্রার্থী হিসেবে হবিগঞ্জ-১ (নবীগঞ্জ-বাহুবল) থেকে সংসদ সদস্য নির্বাচিত হয়েছিলেন।
১৯৯১ সালের পঞ্চম জাতীয় নির্বাচনে তিনি জাতীয় সমাজতান্ত্রিক দল (রব) থেকে নির্বাচনে অংশ নিয়ে পরাজিত হন। এর পর তিনি আওয়ামীলীগে যোগদেন।
আব্দুল মোছাব্বির ২৮ নভেম্বর ২০১৮ সালে হবিগঞ্জে মৃত্যুবরণ করেন।
খলিলুর রহমান চৌধুরী

খলিলুর রহমান চৌধুরী রফি বাংলাদেশের হবিগঞ্জ জেলার রাজনীতিবিদ ও হবিগঞ্জ-১ (নবীগঞ্জ-বাহুবল) আসনের সাবেক সংসদ সদস্য।
খলিলুর রহমান চৌধুরী হবিগঞ্জ জেলায় জন্মগ্রহণ করেন।
খলিলুর রহমান চৌধুরী জাতীয় পার্টির কেন্দ্রীয় সাবেক যুগ্ম মহাসচিব ও হবিগঞ্জ জেলা সভাপতি ছিলেন। এর পর তিনি বিএনপিতে যোগদান করেন। তিনি ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে হবিগঞ্জ-১ (নবীগঞ্জ-বাহুবল) থেকে সংসদ সদস্য নির্বাচিত হয়েছিলেন। তিনি জুন ১৯৯৬ সালের সপ্তম জাতীয় নির্বাচনে একই আসন থেকে পরাজিত হয়েছিলেন।
খলিলুর রহমান চৌধুরী রাফি ২২ জুন ২০১৩ সালে মৃত্যুবরণ করেন।
পিটার বেনেনসন

পিটার বেনেনসন (৩১ জুলাই ১৯২১ - ২৫ ফেব্রুয়ারি ২০০৫) ছিলেন একজন ব্রিটিশ আইনজীবী, মানবাধিকার কর্মী এবং মানবাধিকার গ্রুপ অ্যামনেস্টি ইন্টারন্যাশনাল(আই এ) এর প্রতিষ্ঠাতা। তিনি ২৮ মে ১৯৬১ সালে আন্তর্জাতিক সেবাধর্মী সেচ্ছাসেবী সংগঠন অ্যামনেস্টি ইন্টারন্যাশনাল প্রতিষ্ঠা করেন।
হায়দর আল-আবাদি

হায়দর জায়েদ কাদিম আল-আবাদি (, জন্ম ২৫ এপ্রিল ১৯৫২) একজন ইরাকি রাজনীতিবিদ যিনি ২০১৪ সালের সেপ্টেম্বর থেকে ২০১৮ সালের অক্টোবর পর্যন্ত ইরাকের প্রধানমন্ত্রী ছিলেন।
আদল

আদল (, আদল) একটি আরবি শব্দ যার অর্থ "ন্যায়বিচার", এবং এটি ইসলামে আল্লাহর অন্যতম নাম। এটি বাহাই ধর্মের "ইনসাফ" নামক ধারণার সমার্থক।
আদেল এবং আদিল, আদল শব্দটি থেকে প্রাপ্ত পুরুষবাচক নাম এবং এগুলো মুসলিম ও আরব বিশ্বে নাম হিসেবে প্রচলিত।
আদল, যেমনটি ইসলামী আইনশাস্ত্রের প্রাথমিক তাত্ত্বিকরা ব্যবহার করেছিলেন, একজন ব্যক্তির চরিত্রের একটি দিক হিসেবে উল্লেখ করেছিলেনন। এই দিকটি সম্ভবত সম্ভাব্য হিসাবে অনুবাদ করা হয়েছে। যদিও আজ অনেক ধর্মীয় পণ্ডিতদের দ্বারা আদলকে নিছক ন্যায়বিচার হিসাবে অর্থ হিসাবে ব্যবহার করা হয়েছে, তবুও ধর্মীয় পন্ডিতরা কীভাবে এবং কেন এই শব্দটি ব্যবহার করতে চান তা আরও নিবিড়ভাবে দেখতে হবে। একটি হাদিসে ইসলামী নবী মুহাম্মদ বলেছিলেন যে, ওয়াসাত বা মধ্যমপন্থার অর্থ আদল (ন্যায়বিচার)।
ইসলামে ঐশ্বরিক ন্যায়বিচারের জন্য আদল আরেকটি শব্দ। এই শব্দটির ধারণা শিয়া এবং সুন্নিদের মধ্যে আলাদা। শিয়াদের পক্ষে ঐশ্বরিক ন্যায়বিচারের অন্যতম হল উসুল আদ-দ্বীন। শিয়ারা বিশ্বাস করে যে আল্লাহ যুক্তিযুক্তভাবে ন্যায়সঙ্গত, মানুষ সহজাতভাবে ভাল-মন্দের মধ্যে পার্থক্যটি জানে এবং আমাদের সম্পূর্ণ স্বাধীন ইচ্ছা আছে। বিপরীতে সুন্নিরা বিশ্বাস করেন যে আল্লাহ নিশ্চিতভাবে ন্যায়সঙ্গত, এবং ওহী কুরআন হল ভাল-মন্দ জানার একমাত্র উপায় এবং মানুষ পূর্বনির্ধারিত ব্যবস্থায় কিছুটা স্বাধীনতা লাভ করে।
আধুনিক ফারসি পরিবারের নাম আদলের উদ্ভব উনিশ শতকের শেষের দিকে ইরানি ফকীহদের দেওয়া আভিজাত্যের খেতাবগুলি থেকে এসেছে, যা পারিবারিক বন্ধনের সাথে সম্পর্কিত ছিল। উল্লেখযোগ্যভাবে, এই ফকীহগণের মধ্যে মির্জা হুসেন নূরী তাবারসি, যিনি "হোসেইন শাহ" নামে পরিচিত, যার উপাধি ছিল আদল আল-মুলক "রাজ্যের বিচারপতি", সাইয়্যেদ মির্জা ইব্রাহিম খলিল, যার উপাধি ছিল রুকন আল-ইদালাহ "ন্যায়বিচারের স্তম্ভ", এবং মির্জা মোস্তফা খান আদল, যার উপাধি ছিল মনসুর আল সালতানাহ "সাম্রাজ্যের বিজয়ী"। পরবর্তীতে মোস্তফা আদল পারস্যের সাংবিধানিক বিপ্লবের পরেই ইরানের আধুনিক নাগরিক বিধিমালা (হক-ই মাদানী) খসড়া করেছিলেন, যা তৎকালীন সংসদ কর্তৃক প্রণীত হয়েছিল এবং বর্তমান সরকার আজও এটি ব্যবহার করে আসছে।
অভাগীর স্বর্গ

অভাগীর স্বর্গ গল্পটি অপরাজেয় কথাশিল্পী শরৎচন্দ্র চট্টোপাধ্যায় রচিত সাহিত্যসমগ্র গ্রন্থের প্রথম খন্ড থেকে সংকলন করা হয়েছে। 
গরিব-দুখী নীচু শ্রেণির ছেলে কাঙালী। তার মায়ের
নাম অভাগী। প্রতিবেশী উঁচু জাতের বাড়ির গৃহকত্রীর মৃত্যুর পর সৎকারের দৃশ্য দেখে অভাগীর ভেতরকার ভাবানুভূতি
প্রকাশের মাধ্যমে শুরু হয় এ গল্প। মৃতের শবযাত্রার আড়ম্বরতা ও সৎকারের ব্যাপকতা দেখে অভাগীও
নিজের মৃত্যু মুহূর্তের স্বপ্ন দেখে | চন্দন, সিঁদুর, আলতা, মালা, ঘৃত, মধু, ধূপ, ধুনা, অগ্নির ধোঁয়ায়
মুখুয্যে বাড়ির গিন্নি স্বর্গে গমন করেছেন। দুখিনী অভাগীও ভাবে তার মৃত্যুর সময় স্বামীর পায়ের
ধূলি নিয়ে মৃত্যু শেষে পুত্র মুখাগ্নি করলে সেও স্বর্গে যাবে। মৃত্যুর সময় কাঙালী তার বাবাকে হাজির
করতে পারলেও পারেনি কাঠের অভাবে মায়ের সৎকার করতে। এ গল্পে সামন্তবাদের নির্মম রূপ
এবং নীচু শ্রেণির হতদরিদ্র মানুষের দুঃখ-কষ্ট ও যন্ত্রণা শরৎচন্দ্র অত্যন্ত দরদী ভাষায় উপস্থাপন
করেছেন। গল্পে জাতি, ধর্ম, বর্ণ ও শ্রেণি ভেদাভেদ লক্ষণীয়।
রাধানগর মজুমদার একাডেমী স্কুল এন্ড কলেজ, পাবনা

রাধানগর মজুমদার একাডেমী স্কুল এন্ড কলেজ পাবনা জেলার প্রাচীনতম ও ঐতিহ্যবাহী শিক্ষা প্রতিষ্ঠান। এটি পাবনার এডওয়ার্ড কলেজের আঙ্গিনায় অবস্থিত। রাধানগরের তৎকালীন জমিদার মজুমদার পরিবারের আর্থিক অনুদানে এ প্রতিষ্ঠান প্রতিষ্ঠিত হয়।
১৮৭০-৭১ খ্রিস্টাব্দের দিকে স্বর্গীয় দারোগানাথ মজুমদারের দরিদ্র শিক্ষার্থীদের জন্য এই বিদ্যালয় স্থাপন করেন। ১৮৯৯ খ্রিস্টাব্দে পশ্চাৎ শিক্ষা ব্যবস্থার সাথে সঙ্গতি রাখতে দারোগানাথ মজুমদারের সময় সেই বিদ্যাপীঠটি রাধানগর মজুমদার একাডেমী সংক্ষেপে আর এম একাডেমী হয়ে একটি বেতনিক উচ্চ ইংরেজি বিদ্যালয়ে পরিণত হয়।
বিদ্যালয়টিতে মাঝারি আকারের একটি খেলার মাঠ এবং তিনটি বড় রয়েছে। মাঠটিতে নিয়মিত সমাবেশ অনুষ্ঠিত হয় এবং বিদ্যালয়ের শিক্ষার্থীরা সেখানে খেলাধুলা করে। মাঠটির একপাশে শহীদ মিনার আছে। বিদ্যালয়ের ভবন তিনটি যথাক্রমে ভোকেশনাল, একাডেমিক ও বিজ্ঞান ভবন নামে পরিচিত। এছাড়াও এখানে একটি হল মিলায়তন, একটি ছাত্রাবাস এবং বিদ্যালয়ের সামনে একটি মসজিদ রয়েছে। এখানে একটি কম্পিউটার ল্যাব ছাড়াও একটি স্থায়ী মাল্টিমিডিয়া ক্লাসরুম এবং গণিত, পদার্থ বিজ্ঞান, রসায়ন, জীববিজ্ঞান এবং কৃষি শিক্ষার জন্য পাঁচটি পৃথক ল্যাব রয়েছে। এখানে একটি বড় আকারের গ্রন্থাগার রয়েছে।
বিদ্যালয়ে তৃতীয় শ্রেণী হতে দাদশ শ্রেণী পর্যন্ত শিক্ষা দিয়ে থাকে।
এম হামিদ

এম হামিদ একজন বাংলাদেশী নাট্যকার ও নাট্যব্যক্তিত্ব। মার্চ ২০১২ থেকে এপ্রিল ২০১৪ পর্যন্ত বাংলাদেশ টেলিভিশনের মহাপরিচালকের দায়িত্ব পালন করেছিলেন। বাংলাদেশী স্যাটেলাইট টেলিভিশন চ্যানেল আরটিভির প্রাক্তন প্রধান নির্বাহী কর্মকর্তা। নাট্যচক্র নাট্যদলের প্রতিষ্ঠাতা সভাপতি হিসাবে দায়িত্ব পালন করেছেন।
বাংলাদেশ সরকার নাটকে অবদানের জন্য ২০১৮ শিল্পকলা পদক প্রদান করেছে। সংস্কৃতি ও নাটকে বিশেষ অবদানের জন্য ২০২১ সালে বাংলা একাডেমি তাকে সম্মানসূচক ফেলোশিপ প্রদান করে।
জগন্নাথ কলেজের ছাত্র ছিলেন। তিনি ঢাকা বিশ্ববিদ্যালয় কেন্দ্রীয় ছাত্র ইউনিয়ন (ডিইউসিএসইউ) সাংস্কৃতিক সম্পাদক হিসাবে দায়িত্ব পালন করেছিলেন। কল্যাণ মিত্রের সুরজমহল নাটকে নাট্য অভিনয়ের মাধ্যমে অভিনয় জীবন শুরু করেছিলেন। তিনি তাঁর বন্ধুদের নিয়ে ১৯৭২ সালের সেপ্টেম্বরে নাট্যচক্র প্রতিষ্ঠা করেন। ২০০৪ সাল পর্যন্ত তিনি নাট্যচক্রের আটটি নাটক পরিচালনা করেছিলেন।
হামিদ ১৯৮০ সাল থেকে ২০০৬ সালে অবসর গ্রহণের আগ পর্যন্ত বাংলাদেশ টেলিভিশনে কাজ করেছিলেন। জাতীয় গণসংযোগ ইনস্টিটিউট এর পরিচালক হিসাবে দায়িত্ব পালন করেছিলেন ২০১১ সালে তিনি বাংলাদেশ চলচ্চিত্র উন্নয়ন কর্পোরেশনের (এফডিসি) ম্যানেজিং ডিরেক্টর হিসাবে যোগ দিয়েছিলেন এবং ২০১২ সালে এই পদ ছাড়ার আগে পর্যন্ত মহাপরিচালক দায়িত্ব পালন করেন।
বাংলাদেশ গ্রুপ থিয়েটার ফেডারেশনের (বিজিটিএফ) চেয়ারম্যান ও সভাপতি ছিলেন। সম্মিলিত সাংস্কৃতিক জোটের (এসএসজে) একজন নির্বাহী সদস্য ছিলেন।
হামিদ ১৯৭৮ সালের ২৪ ডিসেম্বর থেকে অবসরপ্রাপ্ত টেলিভিশন এবং মঞ্চ অভিনেত্রী ফাল্গুনী হামিদ এর সাথে বিবাহ বন্ধনে আবদ্ধ হন। তাদের একটি কন্যা রয়েছে যার নাম তনিমা হামিদ এবং পুত্র প্রান্তর।
তার দুই ভাই সংস্কৃতি প্রতিমন্ত্রী কে এম খালিদ , অভিনেতা মাহমুদ সাজ্জাদ।
হাবিবুর রহমান (সিলেটের রাজনীতিবিদ)

মোহাম্মদ হাবিবুর রহমান (৯ অক্টোবর ১৯২৭–১৬ ফেব্রুয়ারি ২০০৪) যিনি কমরেড পীর হাবিবুর রহমান নামে পরিচিত ছিলেন। বাংলাদেশের রাজনীতিবিদ ও মুক্তিযুদ্ধের সংগঠক যিনি সিলেট-৩ আসনের সংসদ সদস্য ছিলেন। ১৯৫৭ সালে তিনি পূর্ব পাকিস্তান আইনসভার সদস্যও ছিলেন।
পীর হাবিবুর রহমান ৯ অক্টোবর ১৯২৭ সালে সিলেটের লালাবাজার ইউনিয়নের বাগেরখলা গ্রামে জন্মগ্রহণ করেন।
হাবিবুর রহমান প্রথম রাজনৈতিক জীবনে আবুল হাশিমের প্রভাবে তিনি মুসলিম লীগের সাথে যুক্ত হন। 
১৯৪৮ সালে পীর হাবিবুর রহমান গোপন কমিউনিষ্ট পার্টির সদস্যপদ লাভ করেন।
১৯৪৮ সালে তিনি সিলেটের নানকার আন্দোলনে যুক্ত হন। ১৯৪৯ সালে আওয়ামী মুসলিম লীগে সম্পৃক্ত ছিলেন। ১৬ নভেম্বর ১৯৫১ সালে (১৯৫২ সালে ঢাকায় কেন্দ্রীয়ভাবে পূর্ব পাকিস্তান ছাত্র ইউনিয়ন প্রতিষ্ঠার পূর্বে) সিলেট জেলা ছাত্র ইউনিয়ন প্রতিষ্ঠা করেন। 
১৯৫২ সালের ভাষা আন্দোলনে সক্রিয় ভূমিকা পালন করেন।
১৯৫৬ সালে তিনি সিলেট জেলা আওয়ামী মুসলীম লীগের সাধারণ সম্পাদক নির্বাচিত হন।
১৯৫৭ সালে সিলেট সদরের একটি আসনের উপনির্বাচনে তিনি পূর্ব পাকিস্তান আইনসভার সদস্য হন।
১৯৫৭ সালে আওয়ামী লীগ থেকে ন্যাশনাল আওয়ামী পার্টি (ন্যাপ) প্রতিষ্ঠাকালে তিনি যুক্ত হয়ে একই সালে সিলেট সদরের একটি আসনের উপনির্বাচনে পূর্ব পাকিস্তান আইনসভার সদস্য নির্বাচিত হন।
১৯৬৭ সালে ন্যাপ বিভক্ত হলে তিনি ন্যাপ মোজফ্ফরে অবস্থান নেন। ১৯৬৭ সালে তিনি পূর্ব পাকিস্তান ন্যাপের যুগ্ম সম্পাদক এবং পরে ভারপ্রাপ্ত সাধারণ সম্পাদক হিসেবে দায়িত্ব পালন করেন। তিনি অবিভক্ত পাকিস্তান ন্যাপের কেন্দ্রীয় কমিটির সদস্যও ছিলেন। ১৯৬৮ সালে তিনি বাংলাদেশ উদীচী শিল্পীগোষ্ঠীর সাথে সম্পৃক্ত ছিলেন। ১৯৬৮ সালে ন্যাপ মোজফ্ফরের হয়ে আওয়ামী লীগে যুক্ত হয়ে তিনি আইয়ুব বিরোধী মোর্চা গড়ে তুলতে অগ্রণী ভূমিকা পালন করেন।
১৩ ডিসেম্বর ১৯৬৮ সালে তিনি জুলুম প্রতিরোধ দিবসের কর্মসূচী ঘোষণা করেন। 
৬ দফা আন্দোলন ও বাংলাদেশের স্বাধীনতা যুদ্ধের অন্দোলন সহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।
১৯৭৭ সালে ন্যাপ মোজাফ্ফরের কেন্দ্রীয় সাধারণ সম্পাদক নির্বাচিত হন। ১৯৮৬ সালে গণতন্ত্রী পার্টি গঠিত হলে তিনি পার্টির কেন্দ্রীয় নেতৃত্বে ছিলেন এবং সর্বশেষ কেন্দ্রীয় সভাপতির দায়িত্ব পালন করেন। তিনি বাংলাদেশ কৃষক সমিতির সভাপতি ছিলেন। 
হাবিবুর ১৯৮৬ সালের তৃতীয় জাতীয় সংসদ নির্বাচনে আওয়ামী লীগের নেতৃত্বাধীন ১৫ দলীয় জোটের প্রার্থী হিসেবে সিলেট-৩ আসন থেকে সংসদ সদস্য নির্বাচিত হয়েছিলেন। 
২০০১ সাল থেকে তিনি স্বাস্থ্যগত কারণে রাজনীতি থেকে দূরে ছিলেন।
পীর হাবিবুর রহমান ১৬ ফেব্রুয়ারি ২০০৪ সালে সিলেটে মৃত্যুবরণ করেন। সিলেটের বাগেরখলা গ্রামে তাকে সমাহিত করা হয়।
শুদ্ধি

শুদ্ধি একটি সংস্কৃত শব্দ। হিন্দুধর্ম ত্যাগকারীদের পুনরায় হিন্দুধর্মে ফিরিয়ে আনার জন্য ব্যবহৃত হয়। 
শুদ্ধিকরণের প্রাচীন আচার থেকে প্রাপ্ত সামাজিক-রাজনৈতিক আন্দোলন, যা শুদ্ধি আন্দোলন বা শুদ্ধিকরণ নামে পরিচিত। এই আন্দোলনের উদ্দেশ্য ছিল অহিন্দু ও ধর্মান্তরিত হিন্দুদের পুনরায় হিন্দু ধর্মে ফিরিয়ে আনা ও তাদের অবস্থানকে উন্নত করে মূলধারার সম্প্রদায়ের মধ্যে সংহত করা এবং তাদের মধ্যে আত্মবিশ্বাস ও আত্ম-দৃঢ় প্রত্যয় জাগিয়ে তোলা। শুদ্ধি আন্দোলন শুরু হয়েছিল আর্য সমাজ দ্বারা। এর প্রতিষ্ঠাতা স্বামী দয়ানন্দ সরস্বতী এবং স্বামী শ্রদ্ধানন্দের মতো তার অনুসারীরা যারা সংঘঠনের একীকরণের দিকটিতেও কাজ করেছিলেন। উত্তর ভারত, বিশেষত পাঞ্জাবের হিন্দুধর্মাবলম্বীদের মাঝে ১৯০০-র দশকের গোড়ার দিকে এটি শুরু হয়, যদিও এটি ধীরে ধীরে সমগ্র ভারত জুড়ে ছড়িয়ে পড়ে। শুদ্ধি আন্দোলনের যুক্তির পিছনে একটি সামাজিক সংস্কারের এজেন্ডা ছিল। এই আন্দোলনটি হিন্দুদের ইসলাম ও খ্রিস্টান ধর্মে ধর্মান্তরিত করা হ্রাস করেছিল, যা সে সময় চলমান ছিল।
১৯২৩ সালে, স্বামী শ্রদ্ধানন্দ "ভারতীয় হিন্দু শুদ্ধি মহাসভা" (ভারতীয় হিন্দু শুদ্ধি পরিষদ) প্রতিষ্ঠা করেছিলেন এবং হিন্দুধর্মে ফেরত আনাকে বেগবান করেছিলেন, যা শেষ পর্যন্ত হিন্দু ও মুসলমানদের মধ্যে দ্বন্দ তৈরি করেছিল কারণ মুসলমানরা এর সহিংসতার প্রাপক ছিল। মহাত্মা গান্ধী ইয়াং ইন্ডিয়া পত্রিকার ২৯শে মে, ১৯২২ সংখ্যায় 'হিন্দু মুসলিম-উত্তেজনা: কারণ ও প্রতিরোধ' শীর্ষক একটি নিবন্ধে স্বামী শ্রদ্ধানন্দের উপর একটি মন্তব্য করেছিলেন:
গান্ধী দয়ানন্দকে নিয়ে আরও লিখেছেন যে "তিনি বিশ্বের অন্যতম উদার ও সহিষ্ণু ধর্মকে সংকুচিত করেছেন।" গান্ধীর প্রবন্ধে স্বামী লেখেন, "যদি আর্যসামাজি নিজের প্রতি সত্য হয় তবে মহাত্মা গান্ধী বা অন্য কোন ব্যক্তির অভিযোগ এবং আক্রমণ আর্য সমাজের কার্যক্রমে প্রতিবন্ধক হতে পারবে না।" শ্রদ্ধানন্দ নিজের লক্ষ্যে কার্যক্রম অব্যাহত রাখলেন।
বিতর্কটি ছিল মূলত পশ্চিম যুক্ত প্রদেশে মালকানা রাজপুতদের হিন্দুধর্মে ফেরত আনার ফল। আন্দোলনটি বিতর্কিত হয়ে ওঠে এবং মুসলিম জনগণ এর বিরোধিতা করে এবং ১৯২৬ সালে এই আন্দোলনের নেতা স্বামী শ্রদ্ধানন্দ আব্দুল রশিদ নামক এক মুসলিমের গুলিতে নিহত হন। শ্রদ্ধানন্দের মৃত্যুর পরও আন্দোলনটি অব্যাহত ছিল।
১৯৩৮ সালের ২৩ শে ফেব্রুয়ারি, গোয়ার গৌদ ও কুনাবি সম্প্রদায়ের অনেক ক্যাথলিক ধর্মান্তরিত অধিবাসী গীর্জা এবং পর্তুগিজ সরকারের বিরোধিতা সত্ত্বেও পুনরায় হিন্দু ধর্মে ধর্মান্তরিত হয়। এটি মুম্বাইয়ের মাসুর আশ্রম নামে পরিচিত একটি হিন্দু ধর্মীয় প্রতিষ্ঠান দ্বারা পরিচালিত হয়েছিল, ধর্মান্তরকারীদের সংস্কৃত হিন্দু নাম দেওয়া হয়েছিল, কিন্তু পর্তুগিজ সরকার তাদের নতুন হিন্দু নামগুলির জন্য আইনি অনুমোদন পাওয়ার পথে বাধা সৃষ্টি করেছিল। তিসওয়াদির ৪৮৫১ ক্যাথলিক গৌডস, পন্ডার ২১৭৪ জন, বিচোলিম থেকে ২৫০ এবং সাত্তারি থেকে ৩২৯ বছর পর প্রায় ৪০০ বছর পর আবার হিন্দু ধর্মে ধর্মান্তরিত হয়েছিল। হিন্দু ধর্মে ধর্মান্তরের মোট সংখ্যা ছিল ৭৮১৫। তবে উত্তর ভারতে এই আন্দোলন ইসলামী সংগঠন এবং বরেনী শহরে সুন্নি বেরলভী সংগঠন "অল ইন্ডিয়া জামায়াত রাজা-ই-মুস্তফা"র কঠোর বিরোধিতার মুখোমুখি হয়েছিল, যা ব্রিটিশ ভারতে মুসলমানদের হিন্দু ধর্মে ধর্মান্তরিত করার জন্য শুদ্ধি আন্দোলনের প্রচেষ্টার বিরুদ্ধে লড়াইয়ের চেষ্টা করেছিল।
অখিল গগৈ

অখিল গগৈ () আসামের একজন কৃষকনেতা ও আর.টি.আই কর্মী। বিগত কয়েক বছর ধরে তিনি আসামে দুর্নীতির বিরূদ্ধে আন্দোলন চালিয়ে আসছেন। দুর্নীতি রোধ ও সরকারের কার্যপ্রনালীতে স্বচ্ছতা আনার জন্য করা সংগ্রামের পরিপেক্ষিতে তাঁকে ২০০৮ সনে সন্মুগম মঞ্জুনাথ ইন্টাগ্রিটি অ্যাওয়ার্ড দ্বারা রাষ্ট্রীয় পুরস্কারে সম্মানীত করা হয়েছে। তথ্য জানার আইনের সুপ্রয়োগের মাধ্যমে সম্পূর্ণ গ্রাম রোজগার যোজনার ১.২৫ কোটি টাকার কেলেঙ্কারী ধরার জন্য ২০১০ সনে তাঁকে পুরস্কৃত করা হয়। পুরস্কার মূল্য ২১ লক্ষ টাকা তিনি কৃষক মুক্তি সংগ্রামে দান করেন।
১৯৭৬ সনের ১লা মার্চ তারিখে অসমের যোরহাট জেলার চেলেংহাট অঞ্চলের লুখুরাসন গ্রামে অখিল গগৈ জন্মগ্রহণ করেন। ১৯৯৩ সন থেকে ১৯৯৬ সন পর্যন্ত তিনি কটন মহাবিদ্যালয়ে অসমীয়া সাহিত্যে অধ্যয়ণ করেন। তিনি মহাবিদ্যালয়ের ছাত্র একতা সভায় একনাগারে দুবার সাধারণ সম্পাদক রূপে নির্বাচিত হয়েছিলেন। তারপর তিনি নক্সালবাদী নেতা সন্তোষ রাণার নেতৃত্বাধীন সিপিআইএম এলপিসির গণ সংগঠন সংযুক্ত বিল্পবী আন্দোলন পরিষদ আসাম দলে যোগদান করেন। পরবর্তী সময়ে তিনি এইদল ত্যাগ করে পদাতিক নামক পত্রিকার সম্পাদক হিসেবে আত্মনিয়োগ করেন। তিনি বর্তমানে গুয়াহাটিতে নিজপুত্র ও পত্নীর সাথে বসবাস করছেন।
২০০৯ সনে তিনি অসম ও অরুণাচল প্রদেশের নির্মিত বাঁধ ও প্রস্তাবিত বাঁধ সম্বন্ধে জনগণকে সচেতন করার জন্য আন্দোলনের নেতৃত্ব বহন করেছিলেন। তাঁর নেতৃত্বাধীন কৃষক মুক্তি সংগ্রাম সংগঠনটি নামণি সোবনশিরি প্রকল্পের নির্মানকার্জ বন্ধ করার দাবী জানিয়েছেন। সোবনশিরি নদীর ঢালু অংশে ২০০০ মেগাওয়াট ক্ষমতা সম্পূর্ণ এই প্রকল্পটি বর্তমান কেন্দ্রীয় জলশক্তি নিগম দ্বারা নির্মিত হয়েছে।
অখিল গগৈ কিছুকাল আন্না হাজারের নেতৃত্বে দেশব্যাপী দুর্নীতির বিরূদ্ধে আন্দোলনে যোগদান করেছিলেন। কিন্তু আন্দোলনকারী দলের কয়েকজন সদস্য রাজনৈতিক দল গঠন করার প্রচেষ্টা করলে তিনি আন্দোলন ত্যাগ করেন। আন্দোলন ত্যাগের বিষয়ে তিনি বলেছেন যে- এক শক্তিশালী গণ আন্দোলন করার জন্য তিনি দলটিতে যোগদান করেছিলেন কিন্তু আন্দোলনের আড়ালে রাজনৈতিক দল গঠন করা হবে এমন আশা তিনি কখনও করেন নাই।
থেলস্টন পেইন

থেলস্টন রডনি ও’নীল পেইন (; জন্ম: ১৩ ফেব্রুয়ারি, ১৯৫৭) বার্বাডোসের ফোল বে এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, বামহাতে ব্যাটিং করতেন থেলস্টন পেইন।
১৯৭৮-৭৯ মৌসুম থেকে ১৯৮৯-৯০ মৌসুম পর্যন্ত থেলস্টন পেইনের প্রথম-শ্রেণীর খেলোয়াড়ী জীবন চলমান ছিল। ৬৮টি প্রথম-শ্রেণীর ক্রিকেট খেলায় অংশগ্রহণ করেন। অধিকাংশ খেলাই বার্বাডোসের পক্ষে খেলেছেন।
দক্ষ উইকেট-রক্ষক হিসেবে থেলস্টন পেইনের সুনাম ছিল। সর্বদাই তিনি সৌর টুপি পরিধান করতেন। খেলোয়াড়ী জীবনের অধিকাংশ সময়ই তাকে জেফ ডুজনের ছত্রচ্ছায়ায় অবস্থান করতে হয়েছিল। পরবর্তীকালে থেলস্টন পেইন উল্লেখ করেন যে, ‘আমি সর্বদাই ব্যাটসম্যান হিসেবে খেলতাম। কয়েকবছর বিদেশ সফর করে মাত্র একটি টেস্ট ও সাতটি ওডিআইয়ে অংশ নেই। অন্যদের ব্যর্থতাগুলো আমাকে দেখতে হয়। ১৯৮৩ সালে আমি ধারাবাহিকভাবে তিনটি সেঞ্চুরি হাঁকাই ও আমি জানি যে, আমি ব্যাটসম্যান হিসেবে বেশ ভালো খেলা উপহার দিতে পারবো। ’
সমগ্র খেলোয়াড়ী জীবনে একটিমাত্র টেস্ট ও সাতটিমাত্র একদিনের আন্তর্জাতিকে অংশগ্রহণ করেছেন থেলস্টন পেইন। ৭ মার্চ, ১৯৮৬ তারিখে পোর্ট অব স্পেনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ১৯ এপ্রিল, ১৯৮৪ তারিখে কাস্ট্রিজে অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। ২৮ মার্চ, ১৯৮৭ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি।
১৯৮৪ সালে ইংল্যান্ড, ১৯৮৪-৮৫ মৌসুমে অস্ট্রেলিয়া ও পরবর্তীতে নিউজিল্যান্ড, পাকিস্তান ও শারজায় দলে দ্বিতীয় পছন্দের উইকেট-রক্ষক হিসেবে ছিলেন।
সচরাচর ওয়েস্ট ইন্ডিজ দলে জেফ ডুজনের সহকারী হিসেবে থাকতেন। তবে, ১৯৮৫-৮৬ মৌসুমে ইংল্যান্ডের বিপক্ষে সিরিজ চলাকালে জেফ ডুজন আঘাতপ্রাপ্ত হলে টেস্টে অংশগ্রহণের সুযোগ হয় তার। পোর্ট অব স্পেনে অনুষ্ঠিত সিরিজের দ্বিতীয় টেস্টে পাঁচটি ক্যাচ গ্লাভসবন্দী করলে স্বাগতিকরা সাত উইকেটে জয়লাভে সক্ষম হয়। ব্যাট হাতে মাত্র পাঁচ রান তুলতে পেরেছিলেন তিনি। তবে, জেফ ডুজনের সুস্থতায় তাকে আবারও মাঠের বাইরে অবস্থান করতে হয়েছিল।
সাতটি ওডিআইয়ে অংশ নিলেও সর্বদাই দলে তিনি আসা-যাওয়ার পালায় থাকতেন। কেবলমাত্র ১৯৮৬-৮৭ মৌসুমের বিশ্ব সিরিজ কাপে উপর্যুপরী দুইবার খেলার সুযোগ পান। দুই মাস পর নিজস্ব সর্বশেষ ওডিআইটি নিউজিল্যান্ডের বিপক্ষে তার জন্যে পীড়াদায়ক অধ্যায় ছিল। রিচার্ড হ্যাডলি’র ক্যাচ গ্লাভসবন্দী করলেও গর্ডন গ্রীনিজ ও ডেসমন্ড হেইন্সের নিরবচ্ছিন্ন জুটির কল্যাণে কোন উইকেট না হারিয়েই তার দল জয় পায়।
বার্লিনার (আকার)

বার্লিনার বা " মিডি " হ'ল একটি সংবাদপত্রের আকার যার পাতা প্রায় । বার্লিনার আকারটি ট্যাবলয়েড/কমপ্যাক্ট আকার থেকে কিছুটা লম্বা এবং প্রান্তিকভাবে প্রশস্ত; এবং ব্রডশিট আকারের চেয়ে ছোট এবং খাটো উভয়ই। 
বার্লিনার আকারটি প্রেসে একটি নতুনত্ব এবং ব্রডশিট আকারের বিকল্প। নামটি বার্লিন শহরকে বোঝায় এবং মূলত বিশ শতকের গোড়ার দিকে এই আকার "উত্তর জার্মান" এবং "ফরাসি" আকারগুলির বিপরীত ছিল।
বার্লিনার আকারটি অনেক ইউরোপীয় সংবাদপত্র দ্বারা ব্যবহৃত হয়, যেমন দৈনিক যেমন ফ্রান্সের "লে মন্টে" এবং "লে ফিগারো", বসনিয়ার "ওস্লোবোনজেন", সুইজারল্যান্ডের "লে টেম্পস", ইতালির "লা রিপাবলিকা" এবং "লা স্ট্যাম্পা" বেলজিয়ামের "ডি মরগেন", "লে সোয়ার" এবং "হেট লাটস্টে নিউজ"। ২০০৩ সালের সেপ্টেম্বরে ফরাসী ব্যবসায়িক সংবাদপত্র "লেস ইকোস" এই আকারে পরিবর্তিত হয়েছিল এবং বৃহত্তম দৈনিক পত্রিকা ক্রোয়েশিয়ার ("ভের্নজি লিস্ট" ), সার্বিয়া ("পলিটিকা" ) এবং মন্টিনিগ্রোন ("বিজেস্টি" ) এই আকারে রয়েছে। লন্ডনের "ইন্ডিপেন্ডেন্ট" এই আকার গ্রহণ করার বিবেচনা করেছিল, তবে নতুন প্রেস কিনতে না পেরে এটি শেষ পর্যন্ত ট্যাবলয়েড আকারে পরিণত হয়েছিল।
ইন্ডিয়ানার লাফায়েটের দৈনিক "জার্নাল এবং কুরিয়ার" হ'ল উত্তর আমেরিকার প্রথম পত্রিকা যা এই আকারে ৩১ জুলাই ২০০৬ এ আত্মপ্রকাশ করেছে। পেনসিলভেনিয়ার লাহাস্কার "বকস কাউন্টি হেরাল্ড" ২০০৯ সালে এই আকার অনুসরণ করেছিল এবং ২০১২ সালের এপ্রিলে মিসিসিপির লরেলের "দ্য" ক্রোনিকাল প্রকাশের কাজ শুরু করেছিল। "শিকাগো ট্রিবিউন" এবং "দ্য সিনসিনাটি এনকোয়রারের" মতো প্রধান কাগজপত্র এই আকার পরীক্ষা করেছে।
ইন্ডিয়ান বিজনেস ডেইলি "মিন্ট", ভারতীয় মিডিয়া হাউস "হিন্দুস্তান টাইমস" মিডিয়া লিমিটেড এবং "দ্য ওয়াল স্ট্রিট জার্নালের" সহযোগিতায়, বার্লিনার আকার ব্যবহার করে প্রথম পত্রিকা হিসাবে ২০০৭ সালের ১ ফেব্রুয়ারি। নেপালের, "নেপালি টাইমস" এই আকার ব্যবহার করে প্রথম এবং একমাত্র পত্রিকায় পরিণত হয়েছিল। পাকিস্তানে ইংরেজি দৈনিক "পাকিস্তান টুডে" বার্লিনার আকারে প্রকাশিত হয়। ইসরায়েলি সংবাদপত্র "হরেটজ" ১৮ ফেব্রুয়ারি ২০০৭ সাল থেকে এই আকারে প্রকাশিত হয়েছে।
দক্ষিণ আমেরিকার কিছু কাগজ "বার্লিনার" হিসাবে "কমপ্যাক্ট" আকার ডাব করেছে। পূর্বের ("লম্বা ট্যাব" নামে পরিচিত) আকারটি প্রান্তিকভাবে লম্বা হওয়ার কারণে ট্যাবলয়েডের কাছাকাছি।
১৮৭৬ সালে প্রতিষ্ঠিত দৈনিক আর্জেন্টাইন পত্রিকা "বুয়েনস আইরেস হেরাল্ড" বার্লিনার আকার ব্যবহার করে, এটি বুয়েনস আইরেস প্রদেশের একটি পত্রিকা "লা নিউভাও" ব্যবহার করেন। কর্ডোবার সংবাদপত্র "লা ভোজ" ২০১৬ সালে ব্রডশিট থেকে বার্লিনারে চলে এসেছে।
১৮৯১ সালে প্রতিষ্ঠিত দৈনিক ব্রাজিলী পত্রিকা "জর্নাল দা ব্রাজিল" বার্লিনারে প্রকাশিত হয়েছিল ১৬ এপ্রিল ২০০৬ থেকে ৩১ আগস্ট ২০১০ পর্যন্ত। যখন পত্রিকাটি তার সবকিছু বন্ধ করে দিয়ে সমস্ত কার্যক্রম ইন্টারনেটে স্থানান্তরিত করেছিল। প্রথমদিকে, কেবল নিউজস্ট্যান্ড সংস্করণটি এই আকারে ছিল, তবে এর সাফল্য এই আকার পরিবর্তন করে, ব্রডশিট আকারেই থেকে যায়।
২০১০ সালের ফেব্রুয়ারিতে মরিশাসের শতাব্দী পুরানো "লে মরিসিয়েন" পুরো রঙিন বিষয়বস্তু নিয়ে বার্লিনার আকার গ্রহণ করেছিল। এইভাবে এই আকার গ্রহণ করা এটি দেশের প্রথম সন্ধ্যকালীন জাতীয় পত্রিকা।
চক কালিকাপুর টেকনিক্যাল স্কুল ও কলেজ

চক কালিকাপুর টেকনিক্যাল স্কুল ও কলেজ বাংলাদেশের নাটোর জেলার সিংড়া উপজেলার চামারি ইউনিয়নে অবস্থিত একটি কারিগরি শিক্ষা প্রতিষ্ঠান। বিদ্যালয়টি ২০০০ সালে প্রতিষ্ঠিত হয়।
প্রতিষ্ঠানটি একটি বেসরকারি প্রতিষ্ঠান এবং বাংলাদেশ কারিগরি শিক্ষা বোর্ড কর্তৃক নিয়ন্ত্রিত। চককালিকাপুর টেকনিক্যাল স্কুল ও কলেজে ২ টি কোর্স চালু রয়েছে এবং প্রতিটি কোর্স দুই বছর মেয়াদি। এসএসসি ও এইচএসসি ভোকেশনাল।
চককালিকাপুর টেকনিক্যাল স্কুল ও কলেজে ৫টি ট্রেড রয়েছে। এগুলো হল:
নটর ডেম বিশ্ববিদ্যালয়ের প্রেসিডেন্ট

নটর ডেম বিশ্ববিদ্যালয়ের প্রেসিডেন্ট হল বিশ্ববিদ্যালয়টির সর্বোচ্চ প্রশাসনিক কর্মকর্তা। বিশ্ববিদ্যালয়ের ট্রাস্টি বোর্ড এ পদে নিয়োগ দিয়ে থাকে। তবে প্রেসিডেন্টকে অবশ্যই বিশ্ববিদ্যালয়ের ফেলো এবং ট্রাস্টি বোর্ডের সদস্য হতে হবে।
নটর ডেম বিশ্ববিদ্যালয় মার্কিন যুক্তরাষ্ট্রের ইন্ডিয়ানা অঙ্গরাজ্যের নটর ডেমে অবস্থিত একটি বেসরকারি অলাভজনক ক্যাথলিক গবেষণা বিশ্ববিদ্যালয়। এটি স্নাতক পর্যায়ে মার্কিন যুক্তরাষ্ট্রের একটি শীর্ষস্থানীয় বিশ্ববিদ্যালয় হিসাবে পরিগণিত হয়।
নটর ডেম বিশ্ববিদ্যালয়ের প্রথম প্রেসিডেন্ট ছিলেন বিশ্ববিদ্যালয়টির অন্যতম প্রতিষ্ঠাতা এডওয়ার্ড সরিন। বিশ্ববিদ্যালয়টি অনুমোদন পাওয়ার পর ১৮৪৪ সালে তিনি এ পদে দায়িত্ব গ্রহণ করেন। তখন থেকে এ পর্যন্ত প্রতিষ্ঠানটিতে মোট ১৭ জন প্রেসিডেন্ট দায়িত্ব পালন করেন। বিশ্ববিদ্যালয়টির বর্তমান প্রেসিডেন্ট জন আই. জেনকিন্স। তিনি ২০০৫ সাল থেকে এ পদে অধিষ্ঠিত আছেন। সবচেয়ে দীর্ঘ সময় এ পদে কাজ করেছেন থিওডোর হেসবার্গ। তার ৩৫ বছরের দীর্ঘ মেয়াদে তিনি বিশ্ববিদ্যালয়ে স্নাতক পর্যায়ে নারী শিক্ষার্থী ভর্তি চালু, আর্থিক সক্ষমতা বৃদ্ধি ও ক্যাম্পাস সম্প্রসারণ করেছিলেন এবং তার আমলে বিশ্ববিদ্যালয়ের খ্যাতি ব্যাপকভাবে বৃদ্ধি পেয়েছিল।
বিশ্ববিদ্যালয়ের ট্রাস্টি বোর্ড হলি ক্রস সন্ন্যাসীদের মধ্য থেকে একজনকে পাঁচ বছরের (নবায়নযোগ্য) জন্য প্রেসিডেন্ট হিসেবে নির্বাচন করে। এই প্রেসিডেন্টদের অনেকেই ছিলেন নটর ডেমের প্রাক্তন শিক্ষার্থী।
বরসাত কি এক রাত

বরসাত কি এক রাত বা অনুসন্ধান হলো ১৯৮১ সালে মুক্তিপ্রাপ্ত একটি হিন্দি-বাংলা দ্বিভাষী চলচ্চিত্র। চলচ্চিত্রটির পরিচালক ছিলেন শক্তি সামন্ত, প্রযোজকও ছিলেন তিনি, চলচ্চিত্রটির কাহিনী শক্তিপদ রাজগুরুর উপন্যাস 'অনুসন্ধান' থেকে নেওয়া হয়েছিলো। চলচ্চিত্রটিতে ভূমিকায় অভিনয় করেছিলেন অমিতাভ বচ্চন, রাখী, আমজাদ খান, উৎপল দত্ত এবং প্রেমা নারায়ণ। চলচ্চিত্রটির বাংলা সংস্করণের নাম ছিলো 'অনুসন্ধান'। সঙ্গীত পরিচালনা করেছিলেন রাহুল দেব বর্মণ (বাংলা সংস্করণ সহ)।
চলচ্চিত্রটির হিন্দি গান 'আপনে পিয়ার কে সাপ্নে ছাচ হুয়ে' এবং 'কলিরাম কা খুল গায়া ফুল' জনপ্রিয় হয়েছিলো, অপরদিকে বাংলা গানগুলো জনপ্রিয়তা পায়নি।
আজ (সংবাদপত্র)

আজ (), ভারতের হিন্দি ভাষার একটি দৈনিক ব্রডশিট সংবাদপত্র। বর্তমানে বিহার, ঝাড়খণ্ড, উত্তরপ্রদেশ এবং উত্তরাখণ্ড রাজ্যের ১২টি শহর থেকে প্রকাশিত হয়।
মূল সংস্করণটি বারাণসীতে প্রকাশিত হয়। পত্রিকাটি শিবপ্রসাদ গুপ্ত নামে এক মুক্তিযোদ্ধা প্রতিষ্ঠা করেছিলেন। ভারতের স্বাধীনতা সংগ্রামের দিনগুলিতে, "আজ" কেবল কারণকেই নয়, এটি হিন্দি ভূমিতে এবং হিন্দি-অ-অঞ্চলের সাধারণদের মধ্যে হিন্দি সাহিত্যের জনপ্রিয়তা ছড়িয়ে দিতে সহায়তা করেছিল। একবার বলা হয়েছিল যে কেউ যদি হিন্দি শিখতে চায় তবে তাদের ""আজ" পড়তে"।
এই সংবাদপত্রটি শিবপ্রসাদ গুপ্ত কর্তৃক প্রতিষ্ঠিত হয়েছিল এবং বারাণসী থেকে এর প্রকাশনা ১৯২০ সালের ৫ সেপ্টেম্বর শুরু হয়েছিল। এর প্রথম প্রধান সম্পাদক ছিলেন শ্রী প্রকাশ এবং এর সম্পাদক ছিলেন বিশিষ্ট সাংবাদিক বাবুরাও বিষ্ণু পারাডকর। শ্রী প্রকাশের পদত্যাগ করার পরে, প্যারাডকর ১৯২৪ থেকে ১৯৫৪ সাল পর্যন্ত এর প্রধান সম্পাদক ছিলেন। আরেক প্রখ্যাত সাংবাদিক, রামকৃষ্ণ রঘুনাথ খাদিলকর ১৯৫৪ থেকে ৫৯-পরবর্তী সময়ে প্রধান সম্পাদক ছিলেন। কমলপতি ত্রিপাঠি এর প্রধান সম্পাদক হিসাবেও দায়িত্ব পালন করেছিলেন। ১৯৭৫ এবং ১৯৮৫ এর মধ্যে, "আজের" ছয়টি নতুন সংস্করণ কানপুর (১৯৭৫), পাটনা (১৯৭৯), গোরক্ষপুর (১৯৮০), এলাহাবাদ, আগ্রা এবং রাঁচি (১৯৮৪) থেকে শুরু হয়েছিল। ১৯৮৯ সালে, জামশেদপুর, ধানবাদ, লখনউ এবং বেরিলি থেকে চারটি নতুন সংস্করণ শুরু হয়েছিল। বর্তমানে পত্রিকার সম্পাদক-প্রধান-শারদুল বিক্রম গুপ্ত। বেরিলি সংস্করণ এবং হালদওয়ানি সংস্করণের জেনারেল ম্যানেজার হলেন সঞ্জীব কৃষ্ণ ত্রিপাঠি। হালদওয়ানি সংস্করণটি ২০১৩ সালে চালু হয়েছিল, দীনেশ যোশীর সহায়তায়, যিনি একজন বিশিষ্ট সাংবাদিক। লখনউ সংস্করণের ইউনিট প্রধান হরিন্দর সিং সাহনি।
এজাজ ইউসুফী

এজাজ ইউসুফী (জন্ম ১ জানুয়ারি, ১৯৬০) বাংলাদেশী উত্তর আধুনিকতাবাদী কবি, লেখক, সম্পাদক এবং সাংবাদিক। নব্বইয়ের দশকের সমকালীন প্রেক্ষাপটে কবিতা বিনির্মাণের করণ-প্রকৌশলে ইউসুফী বাংলা সাহিত্যে বিশেষ মাত্রা যুক্ত করেছেন। সাহিত্য পত্রিকা সম্পাদনার মধ্য দিয়ে বাংলাদেশে উত্তর আধুনিকতাবাদ ধারণার প্রবর্তনে একজন চিন্তার প্রবক্তা হিসেবে তিনি ভূমিকা পালন করেছেন। তার কবিতায় মানুষ, রাষ্ট্র, দর্শন, সাম্যবাদসহ সময়ের বিচিত্র রূপ প্রতিফলিত হয়েছে। প্রকাশিত গ্রন্থের সংখ্যা ১৬ টি। ১৯৮২ সাল থেকে শিল্প, সাহিত্য ও সমাজ বিষয়ক ছোটকাগজ "লিরিক" সম্পাদনা করছেন। তিনি ২০১৮ সালে চট্টগ্রাম সিটি কর্পোরেশন কর্তৃক একুশে সাহিত্য পুরস্কার লাভ করেন। এছাড়াও তিনি ছোটকাগজ লিরিক সম্পাদনায় বিশেষ অবদানের জন্য বাংলাদেশ শিল্পকলা একাডেমি প্রদত্ত "লিটল ম্যাগাজিন সম্মাননা ২০২২" লাভ করেন।
এজাজ ইউসুফী ১৯৬০ সালের ১ জানুয়ারি চট্টগ্রাম শহরের লাভ লেনে জন্ম নেন। তিনি চট্টগ্রাম প্রেস ক্লাবের সাধারণ সম্পাদক ছিলেন। ২০১৪ সালের মার্চে ইউসুফী চট্টগ্রাম সাংবাদিক ইউনিয়নের (সিইউজে) দ্বিবার্ষিক নির্বাচনে সভাপতি নির্বাচিত হন। তিনি দৈনিক পূর্বকোণের ফিচার সম্পাদক হিসেবে দ্বায়িত্ব পালন করেছেন।
১৯৮২ সালে এজাজ ইউসুফী শিল্পসাহিত্য ও সংস্কৃতি বিষয়ক ছোটকাগজ "লিরিক" সম্পাদনা এবং প্রকাশ করছেন। এক ফর্মার কবিতার কাগজ রূপে এটি প্রকাশিত হয়েছিল। ২০১৬ সালে তিনি আখতারুজ্জামান ইলিয়াস বিষয়ে "লিরিক" বিশেষ সংখ্যা সম্পাদনা করেন। ১৯৯৩ সালে কলিকাতা লিটল ম্যাগাজিন লাইব্রেরি ও গবেষণা কেন্দ্র আয়োজিত প্রথম অল ইণ্ডিয়া লিটল ম্যাগাজিন কনফারেন্সে "লিরিক" সম্মাননা লাভ করে। ২০২০ সালে এজাজ ইউসুফী সম্পাদনার জন্য বগুড়া লেখক চক্র পুরস্কার লাভ করেন। এছাড়াও বাংলাদেশ শিল্পকলা একাডেমি কর্তৃক লিটল ম্যাগাজিন প্রদর্শনী ও সম্মাননা-২০২২ অনুষ্ঠানে লিটল ম্যাগাজিন সম্মাননা লাভ করেন।
ছড়া
"উটকো বুড়োর ছুটকো ছড়া" । আদিগন্ত প্রকাশন। ২০২৪। পৃষ্ঠা ৬৪। আইএসবিএন 978-984-98582-3-2।
অনূদিত কবিতা
"The Rhythm Of Life"। নির্বাচিত কবিতার অনুবাদ : এজাজ ইউসুফী। অ্যাডর্ন পাবলিকেশন। ২০২৪। পৃষ্ঠা ১১৯। আইএসবিএন 978-984--20-0674-6।
গদ্য
কবিতায় অবদানের জন্য ২০১৮ সালে চট্টগ্রাম সিটি কর্পোরেশন কর্তৃক একুশে সাহিত্য পুরস্কার লাভ করেন।
ছোটকাগজ লিরিক সম্পাদনায় বিশেষ অবদানের জন্য বাংলাদেশ শিল্পকলা একাডেমি প্রদত্ত লিটলম্যাগাজিন সম্মাননা ২০২২।
আবুল হাসনাত (মেয়র)

আবুল হাসনাত (১৯৪০–১৬ সেপ্টেম্বর ২০২২) ছিলেন একজন বাংলাদেশী রাজনীতিবিদ ও আইনজীবী। তিনি ছিলেনবাংলাদেশ জাতীয়তাবাদী দলের স্থায়ী কমিটির প্রতিষ্ঠাতা সদস্য। তিনি ঢাকার প্রথম মেয়র, সংসদ সদস্য ও গণপূর্তমন্ত্রী হিসেবে দায়িত্ব পালন করে ছিলেন।
ব্যারিস্টার হাসনাত ১৯৪০ সালে পুরান ঢাকা লালবাগে জন্মগ্রহণ করেন। তার পিতা গনি সর্দার আজিমপুর ইউনিয়ন কমিটির চেয়ারম্যান ছিলেন। তার স্ত্রী নাসরিন বেগম, এই দম্পতীর এক ছেলে রাজীব হাসনাত ও এক মেয়ে ফারাহ হাসনাত।
আবুল হাসনাত কমিশনারদের দ্বারা ১৯৭৭-৮২ মেয়াদে ঢাকা সিটি কর্পোরেশনের প্রথম মেয়র নির্বাচিত হন।
তিনি প্রথমে ১৯৭৮ সালে বিচারপতি আব্দুস সাত্তারের নেতৃত্বাধীন জাগো দলের ঢাকা মহানগরীর আহ্বায়ক নির্বাচিত হন। এরপর বাংলাদেশ জাতীয়তাবাদী দল বিএনপি প্রতিষ্ঠিত হলে যোগদান করে ঢাকা মহানগর দায়িত্ব নেন।
১৯৭৯ সালের দ্বিতীয় জাতীয় সংসদ নির্বাচনে তিনি ত তৎকালীন ঢাকা-১৩ (ধানমন্ডি- লালবাগ) আসন হতে সংসদ সদস্য নির্বাচিত হন এবং জাতীয় সংসদের চীফ হুইপ হিসেবে দায়িত্ব পালন করেন।
আবদুস সাত্তারের মন্ত্রিসভায় তিনি ২৭ নভেম্বর ১৯৮১ থেকে ১০ মে ১৯৮২ সাল পর্যন্ত গৃহায়ন ও গণপূর্তমন্ত্রী হিসেবে দায়িত্ব পালন করেন।
১৯৮২ সালে আব্দুস সাত্তার সরকার ক্ষমতাচ্যূত হওয়ার পর সেনাশাসক এরশাদের সরকার তাকে বন্দী করে এবং মার্শা‘ল কোটে বিচার করে ১৪ বছরের সাজা দিয়ে কারাগারে পাঠানো হয়।
সামরিক শাসন প্রত্যাহার হলে তিনি জামিনে মুক্তি লাভ করে উন্নত চিকিৎসার জন্য লন্ডন চলে যান। ১৯৮৭ সালে দেশে ফিরে আবার ঢাকা মহানগর বিএনপির সভাপতির দায়িত্ব নেন।
১৯৯০ সালে নভেম্বরের শেষ দিকে তিনি বিএনপি ছেড়ে জাতীয় পার্টিতে যোগ দিয়ে ২৩ জুলাই ১৯৯০ সালে ঢাকা-৯ আসনের তৎকালীন সংসদ সদস্য এম কোরবান আলীর মৃত্যু কারণে উপ-নির্বাচনে তিনি জাতীয় পার্টির মনোনয়ন নিয়ে সংসদ সদস্য নির্বাচিত হন।
তিনি হুসেইন মোহাম্মদ এরশাদের মন্ত্রিসভায় ২০ অক্টোবর ১৯৯০ থেকে ১৭ ডিসেম্বর ১৯৯০ সাল পর্যন্ত গৃহায়ন ও গণপূর্তমন্ত্রী হিসেবে দায়িত্ব পালন করেন।
এবং আবার ঢাকার (তখন সরকার কর্তৃক মনোনীত) মেয়র হন। মাত্র দুই সপ্তাহ মেয়র থাকার পর এরশাদ সরকারের পতন ঘটে। তখন এরশাদ বিরোধী আন্দোলনে হাসনাতের লালবাগের বাড়িতে হামলা ও লুটপাট হয়। বিচারপতি শাহাবুদ্দিনের তত্বাবধায়ক সরকারের আমলেই তাকে আটক করা হয়। একটি দুর্নীতির মামলায় তার ৬ মাসের কারাদন্ড হয়।
১২ জুন ১৯৯৬ সালের সপ্তম জাতীয় সংসদ নির্বাচনে আকস্মিকভাবেই আবার তিনি পুনরায় বাংলাদেশ জাতীয়তাবাদী দলে যোগ দিয়ে স্থায়ী কমিটির সদস্য হন এবং তৎকালীন ঢাকা-৮ (তৎকালীন লালবাগ-হাজারীবাগ-কামরাঙ্গীরচর) আসনে নির্বাচনে অংশগ্রহণ করে আওয়ামীলীগের প্রার্থী হাজী সেলিমের কাছে হেরে পরবর্তিতে রাজনীতিতে তিনি আর সক্রিয় ছিলেন না, আইন পেশায় ছিলেন।
আবুল হাসনাত ১৬ সেপ্টেম্বর ২০২২ সালে লন্ডনে নিজের বাসায় স্থানীয় সময় ভোর ৫টায় নিজের বাসায় মৃত্যুবরণ করেন। বার্ধ্যক্যজনিত নানা জটিলতায় ভুগছিলেন। তাকে আজিমপুর কবরস্থানে তার পিতার কবরে সমাহিত করা হয়।
কমপ্যাক্ট (আকার)

কমপ্যাক্ট হ'ল একটি ব্রডশিট- গুণমানের সংবাদপত্র যা ট্যাবলয়েড আকারে ছাপা হয়, বিশেষত যুক্তরাজ্যে। এই শব্দটির ব্যবহার শুরু হয় ২০০৩ সালে যখন "দ্য ইন্ডিপেন্ডেন্ট" এই ছোট আকারে লন্ডনের বাসিন্দাদের জন্য সংস্করণ তৈরি শুরু করে, যার নকশা করা হয় এমনভাবে যাতে গণপরিবহনের যাত্রীরা সহজে পড়তে পারে। 
দেশের অন্যান্য অংশের পাঠকরা নতুন আকারটি পছন্দ করে এবং "দ্য ইন্ডিপেন্ডেন্ট" এটি জাতীয়ভাবে চালু করেছিল। "দ্য টাইমস" এবং "দ্য স্কটসম্যান" আকারটি অনুলিপি যখন "ইন্ডিপেন্ডেন্ট" -এর বিক্রি বাড়ে। "দ্য" "টাইমস" এবং "দ্য স্কটসম্যান" পরীক্ষামূলকভাবে স্বল্প সময়ের জন্য একইসাথে কম্প্যাক্ট ও ব্রডশিট আকারে মুদ্রণ করেছিল। পরে তারা উভয়ই একচেটিয়াভাবে কম্প্যাক্ট মুদ্রণ শুরু করে। "দ্য" "ইন্ডিপেন্ডেন্ট" তার শেষ কাগজ সংস্করণ ২০ মার্চ ২০১৬ এ প্রকাশ করেছে এবং এখন কেবল তারা অনলাইনে রয়েছে।
ঔষধসঞ্চরণবিজ্ঞান

ঔষধসঞ্চরণবিজ্ঞান (ইংরেজি Pharmacokinetics, সংক্ষেপে PK) বলতে ঔষধবিজ্ঞানের একটি শাখা বোঝায় যেখানে দেহ কর্তৃক ঔষধ (বা অন্য কোনও বহিরাগত রাসায়নিক পদার্থ) শোষণ বা গ্রহণ, দেহের ভেতরে শোষিত বা গৃহীত ঔষধের জৈব-রূপান্তর, দেহকলাতে ঔষধ ও তার বিপাকীয় উৎপাদের বিস্তরণ, এবং অতিবাহিত সময়ের সাপেক্ষে দেহ থেকে ঔষধ ও তার বিপাকীয় উৎপাদের নিষ্কাশন বা রেচনের বিষয়গুলি অধ্যয়ন ও গবেষণা করা হয়। ইংরেজি ভাষাতে "ফার্মাকোকাইনেটিকস" পরিভাষাটি দিয়ে উল্লিখিত সমস্ত প্রক্রিয়া এবং প্রক্রিয়াগুলি গবেষণাকারী বিজ্ঞান উভয়কেই নির্দেশ করা হয়।
ডাক্তারি ঔষধের পাশাপাশি কীটনাশক, খাদ্যের স্বাদ-গন্ধ-রুচিবর্ধনের জন্য সংযোজিত দ্রব্য, প্রসাধনী দ্রব্য, ইত্যাদির সঞ্চরণ প্রক্রিয়াও এই বিজ্ঞানে আলোচিত হয়। ঔষধ সঞ্চরণ বিজ্ঞানীরা দেহে বহিরাগত রাসায়নিক পদার্থের রাসায়নিক বিপাক কীভাবে ঘটে এবং দেহে শোষিত হবার পর থেকে দেহ থেকে সম্পূর্ণ নিষ্কৃত হওয়া পর্যন্ত এর ভাগ্যে কী ঘটে, তা আবিষ্কার করতে প্রচেষ্টা চালান।
ঔষধসঞ্চরণবিজ্ঞান হল কী করে একটি জীবদেহ একটি ঔষধকে প্রভাবিত করে, তার গবেষণা। অন্যদিকে ঔষধক্রিয়াবিজ্ঞান হল একটি ঔষধ কী করে একটি জীবদেহকে প্রভাবিত করে, তার গবেষণা। কোনও ঔষধের মাত্রা, উপকারিতা ও বিরূপ প্রতিক্রিয়ার মতো ব্যাপারগুলি উপর্যুক্ত দুইটি বিজ্ঞানের সমন্বয়ে বুঝতে পারা যায়। এজন্য ঔষধের ঔষধসঞ্চরণ ও ঔষধক্রিয়া প্রতিমান (PK/PD model) নির্মাণ করা হয়।
ঔষধ সঞ্চরণ প্রক্রিয়াগুলির প্রতিমান বা মডেল হিসেবে বহু-প্রকোষ্ঠীয় প্রতিমানটি বাস্তব বিশ্বের সবচেয়ে কাছাকাছি হলেও এটির গাণিতিক সূত্রায়ন জটিল, তাই সচরাচর এক-প্রকোষ্ঠীয় প্রতিমান বা দ্বি-প্রকোষ্ঠীয় প্রতিমানই ব্যবহৃত হয়। দ্বি-প্রকোষ্ঠীয় প্রতিমানে একটি প্রকোষ্ঠ হচ্ছে কেন্দ্রীয় প্রকোষ্ঠ যেখানে রক্ত, সর্বব্যাপী দেহকলা ও কোষবহিঃস্থ তরলে ঔষধের দ্রুত বিতরণঘটে। অপরটি হল প্রান্তীয় প্রকোষ্ঠ যেখানে রক্ত কম যায় এমন বিভিন্ন ধরনের দেহকলা, যেগুলির একেকটির ঔষধাসক্তি একেক রকম ও যেগুলিতে অপেক্ষাকৃত ধীরগতির ঔষধ শোষণ ঘটে।
একটি ঔষধ বা বহিরাগত রাসায়নিক পদার্থ দেহে প্রবেশের পরে সাধারণত বেশ কয়েকটি দশা অতিক্রম করে। এগুলি হল মুক্তি (Liberation), শোষণ (Absorption), বিতরণ (Distribution), বিপাক (Metabolism) ও নিষ্কাশন বা রেচন (Excretion) এবং ক্ষেত্রবিশেষে বিষক্রিয়া (Toxicity)। এগুলিকে ইংরেজিতে আদ্যক্ষরা LADMET দিয়ে নির্দেশ করা হয়।
ব্রাইটন ওয়াতাম্বা

ব্রাইটন টন্ডারাই ওয়াতাম্বা (; জন্ম: ৯ জুন, ১৯৭৭) সলসবারি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার| জিম্বাবুয়ে ক্রিকেট দলের অন্যতম সদস্য ছিলেন তিনি। ২০০০-এর দশকের শুরুরদিকে বেশ সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ও ম্যাশোনাল্যান্ড এ দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘বাল্ব’ ডাকনামে পরিচিত ব্রাইটন ওয়াতাম্বা।
১৯৯৭-৯৮ মৌসুম থেকে ২০০১-০২ মৌসুম পর্যন্ত ব্রাইটন ওয়াতাম্বা’র প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে ম্যাশোনাল্যান্ড ও ম্যাশোনাল্যান্ড এ দলের পক্ষে খেলতেন।
সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন ব্রাইটন ওয়াতাম্বা। ১৯ এপ্রিল, ২০০১ তারিখে বুলাওয়েতে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। ২৮ মার্চ, ২০০২ তারিখে দিল্লিতে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
ডানহাতি ফাস্ট-মিডিয়াম বোলার ব্রাইটন ওয়াতাম্বা এপ্রিল, ২০০১ সাল থেকে মার্চ, ২০০২ সাল পর্যন্ত জিম্বাবুয়ের পক্ষে ছয়টি টেস্টে অংশ নিয়েছেন। এ পর্যায়ে তিনি ১৪ উইকেট দখল করেন।
২০০১ সালে আন্তর্জাতিক অঙ্গনে ফাস্ট বোলার হিসেবে ব্রাইটন ওয়াতাম্বা’র উত্থান ঘটে। অপরিপক্কতা আগ্রাসন ও প্রতিশ্রুতিশীলতায় পূর্ণ ছিল তার খেলোয়াড়ী জীবন। অংশগ্রহণকৃত ছয় টেস্টে নিজেকে মেলে ধরতে সচেষ্ট হন ও জিম্বাবুয়ের উদীয়মান তারকা খেলোয়াড়দের অন্যতম ছিলেন। কিন্তু, মাঠের বাইরে কর্তৃপক্ষের সাথে মতবিরোধ ঘটে। বোর্ডের ক্রমবর্ধমান রাজনীতিকরণের বিষয়ে আপত্তি জানান। ফলশ্রুতিতে, তাকে চুক্তিতে নেয়া হয়নি।
জিম্বাবুয়ে ক্রিকেট ইউনিয়নের সাথে খেলোয়াড়দের চুক্তির বিষয়ে মতানৈক্য ঘটায় ২০০২ সালের শরৎকালে মার্কিন যুক্তরাষ্ট্রে অভিবাসিত হন। মিয়ামি বিশ্ববিদ্যালয় থেকে ডিগ্রীধারী হন। ফ্লোরিডায় ক্রিকেট খেলা চালিয়ে যেতে থাকেন। চার বছরের অবস্থানকালীন শর্ত পূরণের পর মার্কিন যুক্তরাষ্ট্র ক্রিকেট দলে যোগদানের চেষ্টা চালান।
এরপর, ২০০৯ সালে বেলজিয়ামে চলে যান। সেখানে ব্রাসেলসভিত্তিক জনসন এন্ড জনসনে পূর্ণাঙ্গকালীন চাকুরীতে নিযুক্তি লাভ করেন।
প্রাতরাশ

প্রাতরাশ () হল দিনের প্রথম খাবার, যা সাধারণত সকালে খাওয়া হয়। ইংরেজিতে "Breakfast" শব্দটি পূর্বের রাতের উপবাস ভাঙাকে বোঝায়। বেশির ভাগ সময়ই এক বা একাধিক "নিত্যকার" অথবা "ঐতিহ্যবাহী" খাবার প্রাতরাশের খাদ্যতালিকায় দেখা যায়, তবে এর ভিন্নতা স্থানভেদে পৃথক হয়ে থাকে এবং সময়ের সাথে সাথে বিশ্বব্যপি প্রাতরাশ তৈরির উপকরণ এবং প্রণালীও পরিবর্তিত হয়ে থাকে।
ইংরেজি শব্দ "dinner" (অনুবাদ: "সান্ধ্যভোজন"; প্রাচীন ফরাসি শব্দ "disner" থেকে আগত) মূলত উপবাস ভাঙ্গার জন্য উল্লেখ করা হত; ত্রয়োদশ শতাব্দীর মাঝামাঝি সময়ে এর অর্থ স্থানান্তরিত হওয়া অবধি এটিই ছিল দিনের প্রথম খাবারের নাম। পঞ্চদশ শতাব্দী পর্যন্ত "Breakfast" শব্দটি সকালের খাবারের বর্ণনা করার জন্য লিখিত ইংরেজিতে ব্যবহৃত হত না: বরং শব্দটি দ্বারা পূর্বের রাতের উপবাস ভাঙা হয়েছে বোঝানো হত। প্রাচীন ইংরেজিতে শব্দটি ছিল "মর্গেনমেট", যার অর্থ "সকালের খাবার"।
বাংলায় "প্রাতরাশ" শব্দটির ব্যুৎপত্তি দুটি শব্দ — "প্রাতঃ", অর্থাৎ "সকাল", এবং "আশ", অর্থাৎ "আহার" — থেকে।
যদিও প্রাতরাশকে সাধারণত "দিনের সবচেয়ে গুরুত্বপূর্ণ খাবার" হিসাবে উল্লেখ করা হয়, কিছু রোগবিস্তার বিজ্ঞান গবেষণা ইঙ্গিত দেয় যে, প্রাতরাশে অতিরিক্ত শর্করা গ্রহণের কারণে বিপাকীয় লক্ষণের ঝুঁকি বাড়াতে পারে। বর্তমান পেশাজীবি ব্যক্তিদের মতামত মূলত প্রাতরাশ গ্রহণের পক্ষে, তবে কেউ কেউ এর "সর্বাধিক গুরুত্বপূর্ণ" প্রয়োজনীয়তার ইতিবাচক প্রভাব নিয়ে তর্কবিতর্ক করে থাকে। শরীরের ওজন পরিচালনার ক্ষেত্রে প্রাতরাশ গ্রহণের প্রভাব অস্পষ্ট।
মধ্যাহ্নভোজ

মধ্যাহ্নভোজ () মূলত সেই খাবারকে বোঝায়, যা দুপুর বেলায় খাওয়া হয়ে থাকে। বিংশ শতকের সময় এর অর্থটি ক্রমান্বয়ে সংকীর্ণ হয়ে মধ্যাহ্নে স্বল্প বা মাঝারি পরিমাণে খাদ্য গ্রহণকে উল্লেখ করতো। মধ্যাহ্নভোজ মূলত দিনের দ্বিতীয় খাবার, যা প্রাতরাশের পর গ্রহণ করা হয়। খাবারটি বিশ্বের বিভিন্ন জাতির সংস্কৃতির উপর নির্ভর করে পরিমাণ হিসাবে পৃথক হয়ে থাকে এবং অঞ্চলভেদে এতে বিভিন্ন বৈচিত্রও লক্ষ্য করা যায়।
সংক্ষিপ্তসার "lunch" শব্দটি অধিক প্রচলিত উত্তরাঞ্চলীয় ইংরেজি শব্দ "luncheon" থেকে নেওয়া হয়েছে, যেটি অ্যাংলো-স্যাক্সন শব্দ "nuncheon" বা "nunchin" থেকে উদ্ভূত, যার অর্থ 'মধ্যাহ্নের পানীয়'। এই শব্দটি ১৮২৩ সাল থেকে প্রচলিত রয়েছে। "অক্সফোর্ড ইংরেজি অভিধান" বিবরণীতে বলেছিল যে, আরো অন্যান্য উল্লেখযোগ্য খাবারের সাথে খাওয়া হয় এমন খাবারের বর্ণণা দিতে ১৫৮০ সালে শব্দটি ব্যবহৃত হতো।
নৈশভোজ

নৈশভোজ () বিভিন্ন পশ্চিমা সংস্কৃতিতে দিনের সবচেয়ে ভারী এবং সর্বাধিক গুরুত্বপূর্ণ খাবারকে বোঝায়, যা অনেক পশ্চিমারা সাধারণত সন্ধ্যায় খেয়ে থাকে। ঐতিহাসিকভাবে দিনের এই ভারী খাবারটি মধ্যাহ্নের সময়ে খাওয়া হতো এবং পশ্চিমা সংস্কৃতিতে, বিশেষ করে উচ্চবিত্তদের মাঝে এটি ডিনার বলে পরিচিত ছিল। পরবর্তীতে শব্দটি ধীরে ধীরে ১৬তম থেকে ১৯তম শতকের দিকে স্থানান্তরিত হয়েছিল। তবে সংস্কৃতির বৈচিত্রতার উপর নির্ভর করে "ডিনার" শব্দটির বিভিন্ন অর্থ হতে পারে এবং দিনের যে কোনো সময় যে কোনো পরিমাণে গৃহীত খাবারের অর্থ বোঝাতে পারে। নির্দিষ্টভাবে এটি এখনো মাঝে মাঝে দুপুরে বা বিকেলের প্রথম দিকে বিশেষ কোনো অনুষ্ঠানে, যেমন ক্রিসমাস ডিনার হিসাবে খাবারের জন্য ব্যবহৃত হয়। উষ্ণ জলবায়ুর অঞ্চলগুলিতে তাপমাত্রা হ্রাসের পরে লোকেদের অধিকাংশ সময় সন্ধ্যায় নৈশভোজ গ্রহণের ঝোঁক থাকে।
"Dinner" শব্দটি প্রাচীন ফরাসি () "disner" (অনুবাদ: "ভোজন করা") থেকে এসেছে, যেটির ব্যুৎপত্তি গ্যালো-রোম্যান্স শব্দ "desjunare" ("কারো উপবাস ভঙ্গ করা"), লাতিন শব্দ "dis" (যা কোনো ক্রিয়াকলাপের বিপরীত দিককে নির্দেশ করে) + অন্ত্য লাতিন শব্দ "ieiunare" ("উপবাস, ক্ষুধার্ত") থেকে হয়েছিল। রোমানীয় "dejun" এবং ফরাসী "déjeuner" এই শব্দতত্ত্বটি এখনো বজায় রেখেছে এবং কিছুটা হলেও অর্থটি বহন করছে (যেখানে স্পেনীয় "desayuno" এবং পর্তুগিজ "desjejum" একই সম্পর্কিত শব্দ হলেও অর্থগুলি প্রাতরাশের জন্য ব্যবহৃত হয়)। অবশেষে, শব্দটি দিনের ভারী প্রধান খাবারকে উল্লেখ করে স্থানান্তরিত হয়েছিল, এমনকি যদিও এটি প্রাতরাশের খাবারের (এমনকি প্রাতরাশ এবং মধ্যাহ্নভোজ উভয়) আগেই ছিল।
জলখাবার

জলখাবার বা নাস্তা হলো এক প্রকার খাদ্য, যা সাধারণত নিয়মিত খাদ্যগুলির থেকে পরিমাণে কম হয়ে থাকে।
ঐতিহ্যগতভাবে বেশিরভাগ জলখাবারই বাড়িতে সহজলভ্য উপাদানগুলি দিয়েই প্রস্তুত করা হয়ে থাকে। প্রায়শই ফল, বাদাম, স্যান্ডউইচ, লুচি, কচুরি, ক্যান্ডি ইত্যাদি জলখাবার হিসাবে খাওয়া হয়ে থাকে। জনসাধারণের সুবিধার্থে বিভিন্ন দোকানে প্যাকেটজাতকৃত জলখাবার বিপণন করা হয়ে থাকে।
জলখাবার সাধারণত হালকা, বহনযোগ্য এবং পরিতৃপ্তজনক হিসাবে তৈরি করা হয়ে থাকে। প্রক্রিয়াজাতকৃত জলখাবার এক ধরনের সহজলভ্য খাবার হিসাবে তৈরি করা হয়, যেগুলো দ্রুত নষ্ট হয়না এবং সহজেই বহন করা যায়। এগুলিতে প্রায়শই অধিক মিষ্টি এবং আকর্ষণীয় উপাদান যেমন চকোলেট, চীনাবাদাম দেওয়া হয় এবং বিভিন্ন স্বাদবর্ধক যুক্ত করা হয়। 
বিভিন্ন পানীয় যেমন কফি সাধারণত খাবার বিবেচনা করা হয় না, যদিও এগুলি জলখাবারজাতীয় খাদ্যের সাথে বা তার পরিবর্তে পান করা হয়ে থাকে। 
শোয়ার আগে বা রাতে ঘুমানোর কিছুক্ষণ আগে যে জলখাবার গ্রহণ করা হয়, তা "শয়নকালীন জলখাবার" বলা যেতে পারে।
স্বাস্থ্যকর জলখাবার হচ্ছে সেগুলি, যেগুলিতে পর্যাপ্ত ভিটামিন, কম মাত্রার চর্বি, চিনি এবং সোডিয়াম আছে। স্বাস্থ্যকর নাস্তাগুলির মধ্যে রয়েছে: 
হেল্থ কানাডার মতো সরকারি সংস্থাটি উচ্চ-ক্যালরিযুক্ত ও স্বল্প-পুষ্টিকর জাঙ্ক ফুডের বদলে ফলমূল, শাকসবজি, বাদাম এবং খাদ্যশস্যের মতো অধিক স্বাস্থ্যকর, প্রাকৃতিক জলখাবার গ্রহণের পরামর্শ দেয়। 
২০১০ সালের একটি সমীক্ষায় দেখা গিয়েছিল যে, মার্কিন যুক্তরাষ্ট্রে শিশুরা প্রতিদিন গড়ে ৬ বার জলখাবার গ্রহণ করে, যা ১৯৭০-এর দশকের আমেরিকান শিশুদের তুলনায় প্রায় দ্বিগুণ। এছাড়াও সমীক্ষাটিতে বোঝা যায় যে, ১৯৭০-এর দশকের মার্কিন শিশুদের তুলনায় ২০১০-এর দশকে শিশুরা খাদ্য হিসাবে প্রতিদিন প্রায় ৫৭০ ক্যালোরি অধিক গ্রহণ করছে।
বিপ্লব (সঙ্গীতজ্ঞ)

বিপ্লব (জন্মনাম খালিদ আতাউল করিম) একজন বাংলাদেশি সঙ্গীতশিল্পী যিনি রক ব্যান্ড দল প্রমিথিউসের প্রতিষ্ঠাতা সদস্য এবং এর প্রধান গায়ক। তিনি একইসাথে সুরকার, গীতিকার, নেপথ্য গায়ক ও অভিনেতা হিসেবেও পরিচিত। ২০১৫ সালে "গেইম" নামক একটি চলচ্চিত্রে তিনি খলনায়কের ভূমিকায় অভিনয় করেন।
বিপ্লব ঢাকায় জন্মগ্রহণ করেন এবং মুহাম্মদপুরে তার জীবনের অধিকাংশ সময় অহিবাহিত করেন। তার আসল নাম খালিদ আতাউল করিম। তার পিতার নাম আবু তাহের এবং মাতা জাহানারা আলম চৌধুরী। আবু তাহের সরকারি সঙ্গীত মহাবিদ্যালয়ের অধ্যাপক ছিলেন। বিপ্লব ছোটবেলা থেকে পারিবারিকভাবেই সঙ্গীতের সাথে যুক্ত হন।
বিপ্লব ১৯৮০-এর দশকের শুরুতে কিউপিড নামে একটি ব্যান্ডের সদস্য ছিলেন। ১৯৮৬ সালের ১৭ জুলাই কুয়েল, রেজওয়ান, আরিফ, বুলবুল ও শারেককে সাথে নিয়ে প্রমিথিউস ব্যন্ড দল গঠন করেন এবং এর ভোকাল হিসেবে পেশাদার সঙ্গীতজীবন শুরু করেন। দুই বছর পর ‘স্বাধীনতা চাই’ নামে ব্যান্ডের প্রথম অ্যালবাম প্রকাশিত হয়। এছাড়া দলটি যৌথভাবে অন্য শিল্পীদের সাথেও বেশ কিছু অ্যালবাম প্রকাশ করেছে। ২০১২ সালে দলের পক্ষে "আমাদের পথ" নামে সর্বশেষ অ্যালবাম প্রকাশিত হয়। ব্যন্ড থেকে মোট ১৮টি অ্যালবাম প্রকাশিত হয়েছে।
ব্যান্ড ছাড়াও বিপ্লবের বেশকিছু একক অ্যালবাম প্রকাশিত হয়েছে এবং তিনি চলচ্চিত্রের গানেও কণ্ঠ দিয়েছেন। দেশাত্মবোধক গান, সমসাময়িক সমস্যা ও প্রেম তার অধিকাংশ গানের প্রধান বিষয়বস্তু। নব্বইয়ের স্বৈরাচার বিরোধী আন্দোলনের সময় ঢাকা মেডিকেল কলেজের শিক্ষক শামসুল আলম খান মিলন হত্যাকাণ্ডের পর ১৯৯০ সালে "মিলনের রক্ত" শিরোনামে একটি গান রচনা করেন। গানটি প্রকাশের পর সেটি শ্রোতামহলে সমাদৃত হয়।
বিপ্লব ও প্রমিথিউস তিনটি চলচ্চিত্রের গানের দৃশ্যে অংশ নেন। দলটি ২০০৪ সালে মুক্তিপ্রাপ্ত মোহাম্মদ হোসেন জেমী পরিচালিত "রাজধানী" চলচ্চিত্রে সঙ্গীতের দৃশ্যে প্রথম কাজ করেন। এরপর দলটি ২০০৯ সালে মোহাম্মদ হোসেন পরিচালিত চাঁদের মত বউ চলচ্চিত্রের গানে অংশ নেয়। ২০১৫ সালে মুক্তিপ্রাপ্ত আব্দুল্লাহ আল মামুন পরিচালিত "দুই বেয়াইয়ের কীর্তি" চলচ্চিত্রের গানের দৃশ্যে বিপ্লব, আজম খান ও হাসান অংশ নেন। জাহিদুর রহমান রয়েল পরিচালিত ২০১৫ সালে মুক্তিপ্রাপ্ত "গেইম" নামক একটি চলচ্চিত্রে বিপ্লব খলনায়কের ভূমিকায় অভিনয় করেন।
প্রধান গায়ক বিপ্লবের কণ্ঠ দেওয়া প্রমিথিউসের ১৮টি অ্যালবাম প্রকাশিত হয়েছে। অ্যালবামসমূহ হলো:
বিপ্লবের বেশ কিছু একক অ্যালবাম প্রকাশিত হয়েছে। উল্লেখযোগ্য অ্যালবামের মধ্যে রয়েছে: 
বিপ্লব ব্যক্তিগত জীবনে অ্যালিনের সাথে বিবাহ বন্ধনে আবদ্ধ হন। এই দম্পতির দুই ছেলে এবং এক মেয়ে রয়েছে। ২০১৬ সাল থেকে তিনি মার্কিন যুক্তরাষ্ট্রের নিউইয়র্কের কুইন্সে পরিবার নিয়ে বসবাস করছেন।
ফয়সাল কারামি

করামি ১৯৭১ সালের ২৬ সেপ্টেম্বর ত্রিপোলিতে সুন্নি পরিবারে জন্মগ্রহণ করেছিলেন। তাঁর পিতা হলেন ওমর করামি যিনি লেবাননের অন্যতম প্রধান প্রধানমন্ত্রী ছিলেন। তিনি রাশিদ করামির ভাগ্নে, যিনি দশ মেয়াদে প্রধানমন্ত্রী ছিলেন, সমীর গেজিয়া তাকে হত্যা করেছিলেন। ফয়সাল করামি যুক্তরাষ্ট্রে ব্যবসায় প্রশাসন নিয়ে পড়াশোনা করেছিলেন। 
করামি আরব লিবারেশন পার্টির প্রধান। তিনি ২০১১ সালের জুনে নাজিব মিকাতির মন্ত্রিসভায় যুব ও ক্রীড়া মন্ত্রী নিযুক্ত হন। তিনি মন্ত্রিসভায় অ-অনুমোদিত সদস্য এবং মার্চ 8 জোটের অংশ ছিলেন। করামির মেয়াদ ১৫ ফেব্রুয়ারি ২০১৪ এ শেষ হয়েছিল এবং আবদুল মুত্তালেব আল হিনাবি তাঁর পদে পদ লাভ করেন। 
কারামির এই নিয়োগের ফলে ২০১১ সালে মন্ত্রিসভা গঠন প্রক্রিয়া চলাকালীন দ্বন্দ্বের জন্ম দেয়। এই দ্বন্দ্বের কারণ হিজবুল্লাহ মিকাটিকে স্পষ্টভাবে ফয়সাল করামিকে একজন মন্ত্রীর দায়িত্ব দেওয়ার জন্য বলেছিলেন। তবে মিকতি প্রাথমিকভাবে এই প্রস্তাব প্রত্যাখ্যান করেছিলেন। মিকাতি যুক্তি দিয়েছিলেন যে করামি মন্ত্রী হয়ে গেলে পাঁচটি আসনের মধ্যে তিনটি ত্রিপোলির স্থানীয় (নিজের, অর্থমন্ত্রী মোহাম্মদ সাফাদি এবং করামি) নেবেন, যার ফলে রাজনৈতিক প্রতিনিধিত্ব ভারসাম্যহীন হবে। তা সত্ত্বেও, লেজানিজের সংসদের স্পিকার নবীহ বেরির এমএল দল তার জন্য সরকারি অংশীদারদের একটি অংশ ছেড়ে দিতে রাজি হওয়ার পরে করামি হিজবুল্লাহর দ্বারা নির্বাচিত অ-অনুমোদিত অনুমোদিত মন্ত্রীর পদে নিযুক্ত হন এবং এবং মন্ত্রিসভার সপ্তম সুন্নি সদস্য হন। করামির অ্যাপয়েন্টমেন্টটি তার নিজ শহর ত্রিপোলিতে উদযাপিত হয়েছিল। 
১৮ জানুয়ারী ২০১৩ তারিখে ত্রিপোলিতে করামির কাফেলার আক্রমণ করা হয়েছিল, এতে চারজন আহত হয়েছিল। কারামি আক্রমণ থেকে বেঁচে যায়। অপহরণকারীরা সশস্ত্র র‌্যাডিক্যাল সুন্নি ইসলামপন্থী ছিল। একজন বন্দুকধারী আহত হন এবং পরে তাকে গ্রেপ্তার করা হয়।
কামাল উদ্দিন আহমেদ

কামাল উদ্দিন আহমেদ(১৯২১–২০০৪) বাংলাদেশী বিজ্ঞানী ও শিক্ষাবিদ। বাংলাদেশ বিজ্ঞান একাডেমির ফেলো ও ঢাকা বিশ্ববিদ্যালয়ে প্রাণরসায়ন বিভাগের প্রতিষ্ঠাতা।
২১ ডিসেম্বর ১৯২১ সালে চট্টগ্রাম জেলার গহিরায় জন্মগ্রহণ করেন। ঢাকা বিশ্ববিদ্যালয়ের রসায়ন বিভাগ থেকে বি.এস.সি ও এম.এস.সি এবং ১৯৪৯ সালে যুক্তরাষ্ট্রের উইসকনসিন বিশ্ববিদ্যালয় থেকে প্রাণরসায়নে পিএইচ.ডি ডিগ্রি অর্জন করেন।
১৯৫৭ সালে ঢাকা বিশ্ববিদ্যালয়ে প্রাণরসায়ন বিভাগ প্রতিষ্ঠা করেন, ১৯৬৭ সালে ফার্মাসি বিভাগ এবং পুষ্টি ও খাদ্য বিজ্ঞান ইনস্টিটিউট চালু হয় তার উদ্যেগ এ চালু হয়।
১৯৮৪ সালে ঢাকা বিশ্ববিদ্যালয় থেকে অবসর গ্রহণ করেন। সাভারে বাংলাদেশ ভেষজ ঔষুধ ইনস্টিটিউট ও পুষ্টি এবং সামাজিক উন্নয়ন ইনস্টিটিউট প্রতিষ্ঠা করেন। ১৯৯৬ সালে তিনি ঢাকা বিশ্ববিদ্যালয়ে প্রাণচিকিৎসা গবেষণা সেন্টার স্থাপন করেন এবং গবেষণা প্রতিষ্ঠানে পরিচালক হিসেবে কর্মরত ছিলেন। বাংলাদেশ কৃষি বিশ্ববিদ্যালয়ের উপাচার্য হিসেবেও দায়িত্ব পালন করেন। বাংলাদেশ বিজ্ঞান একাডেমি প্রতিষ্ঠার ক্ষেত্রেও তাঁর অগ্রণী ভূমিকা ছিল এবং সংস্থার সভাপতি দায়িত্ব ছিলেন। উল্লেখযোগ্য অবদান হচ্ছে ১৯৬২-৬৪ ভিটামিন ‘এ’ অভাবজনিত অন্ধত্বরোধে শক্তিশালী ভিটামিন ‘এ’ ক্যাপসুল বিতরণ পরিকল্পনা করেন আয়োডিনের অভাব দূরীকরণের লক্ষ্যে বাংলাদেশের জনগণের মধ্যে আয়োডিনসমৃদ্ধ লবণের প্রবর্তন তাঁর অপর একটি অবদান। বিভিন্ন আবিষ্কার প্রায় দুই শতাধিক জাতীয় ও আন্তর্জাতিক সাময়িকীতে প্রকাশিত হয়েছে যেমন খেসারি ডাল বিষাক্ততা থেকে সৃষ্ট স্নায়ুতন্ত্রের রোগ নিউরোলেথিরিজম প্রতিরোধে ভিটামিন ‘সি’-এর ভূমিকা; চাইনিজ রেস্তোরাসমূহে ব্যবহূত মোনোসোডিয়াম গ্লুটামেটের (টেস্টিং সল্ট) প্রভাব সরিষার তেলে বিদ্যমান এ্যালাইল আইসোথায়োসায়ানেটর প্রভাবে গলগন্ডজাতীয় রোগের সম্ভাবনা; ভিটামিন এ, লৌহ এবং আয়োডিনের অভাবজনিত সমস্যাবলির মধ্যকার সম্পর্ক এবং আর্সেনিকোসিসের কারণ ও তার প্রতিকার।
৪ জুলাই ২০০৪ সালে ঢাকায় তাঁর মৃত্যু হয়